text: ভোপালে পরকীয়ার বাধা পেয়ে স্ত্রীকে পিটুনি, পুলিশ কর্মকর্তার ভিডিও ভাইরাল | আমাদের সময়.কম – AmaderShomoy.com
  আমাদের বিশ্ব • আরও সদ্য প্রাপ্ত সংবাদ • ভিডিও • লিড ৬
  প্রকাশের সময় : September 28, 2020, 10:13 pm
  আপডেট সময় : September 29, 2020 at 2:39 am
  আন্তর্জাতিক ডেস্ক: নিজ ঘরে স্ত্রীকে পেটানোর অভিযোগ উঠেছে পুলিশের এক কর্মকর্তার বিরুদ্ধে। এ ঘটনার একটি ভিডিও সামাজিক যোগাযোগমাধ্যমে ভাইরাল হয়েছে। পরকীয়ায় বাধা পেয়ে স্ত্রীকে পেটানো ওই পুলিশ কর্মকর্তার নাম পুরুষোত্তম শর্মা। তিনি ভারতের মধ্যপ্রদেশের ভোপালের আইপিএস অফিসার।
  ভারতীয় সংবাদমাধ্যম সংবাদ প্রতিদিনের খবরে জানানো হয়, সামাজিক যোগাযোগমাধ্যমে এরই মধ্যে ওই ঘটনার একটি ভিডিও ছড়িয়ে পড়েছে। যেখানে স্পষ্ট দেখা যাচ্ছে, স্ত্রীকে বাড়ির মধ্যে বেধড়ক মারধর করছেন ওই আইপিএস অফিসার তথা পুলিশের ডিজিপি পুরুষোত্তম শর্মা। এমনকি তাকে টেনেহিঁচড়ে এনে মেঝেতে সজোরে ফেলে দেন। আঘাত পেয়ে চিৎকার করে ওঠেন ওই গৃহবধূ। তখনই তাকে বাঁচানোর জন্য এগিয়ে আসেন এক ব্যক্তি। তিনি বাড়ির কর্মচারী বলেই জানা গিয়েছে। কোনোভাবে গৃহবধূকে পুরুষোত্তম শর্মার হাত থেকে উদ্ধার করেন তিনি।
  জানা গেছে, পরকীয়ায় বাধা দেওয়ায় স্ত্রীকে পেটান ওই পুলিশ কর্মকর্তা। মারধরের ভিডিওটি ছড়িয়ে পড়তেই আইপিএস অফিসারের এমন হিংস্র ও অমানবিক কাণ্ডের নিন্দায় সরব হয়েছেন অনেকেই। ইতিমধ্যেই বাবার বিরুদ্ধে থানায় লিখিত অভিযোগ দায়ের করেছেন ডিজিপির ছেলে। মায়ের ওপর অত্যাচার করার জন্য বাবার শাস্তি দাবি জানিয়েছেন তিনি।
  [১] রাজধানীতে বেতন-ভাতার আবারো পোশাক শ্রমিকদের বিক্ষোভ ≣ [১] রোনালদোর সঙ্গে বিপাশা বসুর চুমুর ছবি ভাইরাল ≣ [১]যুক্তরাষ্ট্রে করোনার কারণে এরিমধ্যে পৌনে দুই কোটি কর্মী চাকরি হারালেন, বেকার ভাতার আবেদন বাড়ছে